**NOTA INFORMATIVĂ**

*la proiectul hotărîrii Guvernului cu privire la completarea anexei nr. 3 la*

*Hotărîrea Guvernului nr. 381 din 13 aprilie 2006*

Proiectul hotărîrii Guvernului cu privire la completarea anexei nr. 3 la Hotărîrea Guvernului nr. 381 din 13 prilie 2006, a fost elaborat de către Ministerul Afacerilor Interne.

În conformitate cu ultimele rapoarte ale Organizației Mondiale a Sănătății, publicații și recomandări, au fost identificate principalele probleme în domeniul resurselor umane din cadrul Serviciului medical al Ministerului Afacerilor Interne, cum ar fi insuficiența cadrelor medicale.

Problemele existente creează premize pentru ca lucrătorii medicali să-și schimbe locul de muncă, unde condițiile sunt mai bune iar salariile mai competitive.

Astfel, salariile mici, condițiile de muncă nesatisfăcătoare reprezintă factorii care atestă migrația personalului medical și pun în pericol accesul echitabil al angajaților și pensionarilor Ministerului, la asistență medicală calitativă.

Începînd cu 01 iulie 2016, a fost modificat sistemul de salarizare al angajaților instituțiilor medico-sanitare publice încadrate în sistemul asigurărilor de asistență medicală, prin aprobarea Hotărîrii Guvernului nr. 837 din 06 iulie 2016.

Aprobarea actului normativ menționat, a schimbat esențial modalitatea calculării salariilor în instituțiile medico-sanitare. Mecanismul nou de salarizare este bazat pe performanțe profesionale individuale în muncă, pe calitatea muncii depuse, aportul și profesionalismul fiecărui angajat.

În acest aspect este relevant de reținut că, venitul salarial al angajaților din instituțiile medico-sanitare publice încadrate în sistemul asigurărilor obligatorii de asistență medicală, se formează din:

1) partea fixă a salariului;

2) partea variabilă a salariului;

3) alte norme și garanții salariale, ajutorul material.

Prin urmare, salariul lunar al unui medic de familie cu o vechime mai mare de 20 ani, angajat în instituțiile medico-sanitare publice, fără suma indicatorilor de performanță, constituie 5900 lei, pe cînd a celui angajat în Serviciul medical al Ministerului Afacerilor Interne, constitui 3900 lei.

Totodată, anual Compania Națională de Asigurări în Medicină și Serviciul medical al MAI încheie un Contract de acordare a asistenței medicale în cadrul asigurării obligatorii de asistență medicală. Suma contractuală pentru anul 2016 a fost stabilită de 10539734 lei 32 bani. Cota pentru remunerarea muncii constituie 55% sau 5796853lei 88 bani. La moment sunt valorificate la capitolul respectiv numai 2500000 lei.

Reieșind din cele expuse, în scopul stimulării angajaților din instituțiile medico-sanitare și de asistență socială, de a obține rezultate optime la nivel de subdiviziune structurală în care activează, se propune ca conducătorilor să li se acorde dreptul să stabilească angajaților un spor pentru performanțe profesionale individuale în muncă pe tipuri de asistență medicală.

Cheltuielile ce țin de punerea în aplicare a sporului respectiv vor fi acoperite în limita mijloacelor contractate cu Compania Națională de Asigurări în Medicină, în limita cotelor maxime pentru remunerarea muncii, începînd cu 01 ianuarie 2018.

Modificările propuse vor responsabiliza angajații, vor contribui la ameliorarea situației în asigurarea cu cadre medicale, la micșorarea fluctuației cadrelor, menținerii și motivării tinerilor specialiști și a personalului cu o experiență bogată în domeniu și vor spori calitatea asistenței medicale acordate, cu excluderea inechității salarizării personalului medical.

În vederea respectării prevederilor Legii nr. 239 din 13 noiembrie 2008 privind transparenţa în procesul decizional, proiectul hotărîrii Guvernului cu privire la completarea anexei nr. 3 la Hotărîrea Guvernului nr. 381 din 13 aprilie 2006, a fost plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice.

**Viceministru Oleg BABIN**